Na temelju članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20-pročišćeni tekst) i članka 8. Pravilnika o unutarnjem redu Jedinstvenog upravnog odjela („Službeni glasnik „ Općine Vladislavci br. 1/19, 4/19, 10/19, 2/20 i 5/20) Općinski načelnik Općine Vladislavci dana 31. srpnja 2020. godine, donosi

**ODLUKU**

**o rasporedu na rad**

**na provedbi projekta** **„Zaželi – program zapošljavanja žena – faza II“**

**"SNAGA ŽENA – SKRBIM ZA DRUGE, BRINEM ZA SEBE II"**

**UP.02.1.1.13.0077**

**Članak 1.**

Gordana Pehar Kovačević, dipl. iur., zaposlena na neodređeno vrijeme u Jedinstvenom upravnom odjelu Općine Vladislavci na radnom mjestu pročelnice Jedinstvenog upravnog odjela, raspoređuje se na rad na projektu „Zaželi – program zapošljavanja žena - faza II“ "SNAGA ŽENA – SKRBIM ZA DRUGE, BRINEM ZA SEBE II" , UP.02.1.1.13.0077.

**Članak 2.**

Temeljem ove Odluke navedena će u razdoblju od 12 mjeseci, počevši od 1. kolovoza 2020. godine do 31. srpnja 2021, raditi na projektu 50 % rada mjesečno. Koordinirat će projektnim aktivnostima, koordinirati rad zaposlenica na projektu i izrađivati izvješća.

**Članak 3.**

Radno vrijeme utrošeno na radu na projektu evidentira se u evidencijama radnog vremena, te u knjigovodstvenim evidencijama kao dio provedbe projektnih aktivnosti i sukladno stavkama troškovnika projekta, u dijelu provedbe aktivnosti Općine Vladislavci.

**Članak 4.**

Ova Odluka stupa na snagu danom donošenja i objavit će se u „Službenom glasniku“ Općine Vladislavci.

KLASA: 112-06/20-07/3

URBROJ: 2158/07-02-20-12

Vladislavci, 31. srpnja 2020.

**Općinski načelnik**

Marjan Tomas